ΓΡΑΠΤΗ ΕΡΩΤΗΣΗ P-3853/02

υποβολή: Francesco Fiori (PPE-DE) προς την Επιτροπή

(23 Δεκεμβρίου 2002)

Θέμα: Εξαγωγές τυριού Grana Padano στην Ελβετία

Η Ελβετική Συνομοσπονδία καθορίζει με το Διάταγμα 'RS 632.110.411 σχετικά με τη διακίνηση τυριών μεταξύ Ελβετίας και Ευρωπαϊκής Κοινότητας, ότι το τυρί Grana Padano δενπόκειται σε δασμούς και ποσοτικές ποσοστώσεις στην περίπτωση που η περιεκτικότητά τους σε νερό δενπερβαίνει το 33,2 %.

Το Νοέμβριο επεστράφησαν παρτίδες τυριού Grana Padano, με χρόνο ωρίμανσης όχι κατώτερο των 16 μηνών γιατί στη μία περίπτωση η περιεκτικότητα ήταν 34,1 % και στην άλλη 34,8 %.

Από τα ιστορικά και πρόσφατα στοιχεία που έχουν στη διάθεσή τους ιταλικά ιδρύματα και αρχές δενφίστανται δείγματα του τυριού αυτού με χρόνο ωρίμανσης τουλάχιστον 16 μηνών, με ποσοστό ανώτερο του 33,2 % εκτός και αν, κατά τη φάση της προετοιμασίας του δείγματος για ανάλυση αφαιρεθεί σημαντικό τμήμα της κρούστας και του κυρίως τυριού που ως γνωστόν αποτελούν τμήματα του τυριού Grana Padano εδώδιμα και που επομένως πρέπει να λαμβάνονταιποχρεωτικάπόψη στην οποιαδήπότε ανάλυση.

Με μια μεμονωμένη αφαίρεση δεν είναι δυνατόν να επαναληφθεί η ανάλυση περί του αντιθέτου, ενώ η διαδικασία της δειγματοληψίας για όλους τους σχετικούς ελέγχους στα σύνορα που ισχύει στην ΕΕ προβλέπει την αφαίρεση περί του αντιθέτου με τον ενδιαφερόμενο ή το πρόσωπο που τον εκπροσωπεί, το διαχωρισμό του δείγματος σε έξη ίσα μέρη εκ των οποίων ένα ή δύο αφήνονται στην εταιρεία εξαγωγής, ένα αποστέλλεται για ανάλυση και ταπόλοιπα παραμένουν διαθέσιμα για ενδεχόμενες περαιτέρω αναλύσεις σε περίπτωση αμφισβήτησης.

Ερωτάται ο Επίτροπος εάν ανταποκρίνεται στην πραγματικότητα ότι:

- οι ελβετοί τελωνειακοίπάλληλοι αφαιρούν ένα και μοναδικό δείγμα (σφηνοειδές τεμάχιο με κρούστα σε αμφότερες τις πλευρές συνολικού βάρους 1,5 kg περίπου που προορίζεται για το εργαστήριο το οποίο εφαρμόζει για τον προσδιορισμό τηςγρασίας το διεθνή κανόνα FIL-IDF 4 a: 1982·

- η στάση αυτή δεν ανταποκρίνεται αντίθετα σε διαφορετικές λογικές που συνδέονται στη βούληση για έναν περιορισμό της εισαγωγής η οποία παρουσιάζει ελαφρά αλλά σταθερή αύξηση ιδίως όσον αφορά το Grana Padano·

- μπορούμε επομένως να διακρίνουμε μια συμπεριφορά έμμεσου προστατευτισμού παραβιάζοντας τον οποιονδήποτε κανόνα που ρυθμίζει το ελεύθερο εμπόδιο μεταξύ των κρατών.

Συμπληρωματική απάντησητου κ. Lamy εξ ονόματος της Επιτροπής

(12 Μαρτίου 2003)

Το ομοσπονδιακό εργαστήριο των τελωνείων της Βέρνης χρησιμοποιεί, για τη μέτρηση του ποσοστού περιεκτικότητας σε νερό του τυριού Grana Padano, τη διαδικασία της μεθόδου CH 5.02 που περιγράφεται στο ελβετικό εγχειρίδιο των μεθόδων ανάλυσης τροφίμων. Η μέθοδος αυτή είναι ανάλογη με τη μέθοδο FIL-IDF 4a-1982, η οποία χρησιμοποιείται από τα τελωνειακά εργαστήρια των κρατών μελών. Δεδομένου ότι η μέθοδος που χρησιμοποιείται από το ελβετικό εργαστήριο είναι διαπιστευμένη βάσει του ISO 17 025, τα αποτελέσματα θα πρέπει να ανταποκρίνονται στις ποιοτικές απαιτήσεις όσον αφορά ιδίως την επαναληψιμότητα και αναπαραγωγιμότητα των μέτρων.

Η λήψη του δείγματος καθεαυτή μπορεί να συνιστά αιτία απόκλισης, ανάλογα με το είδος και το πρόγραμμα δειγματοληψίας. Όσον αφορά το είδος της δειγματοληψίας, τα ελβετικά τελωνεία λαμβάνουν ένα σφηνοειδές τεμάχιο από το κεφάλι του τυριού, ενώ η ιταλική βιομηχανία πραγματοποιεί πυρηνοληψία. Όσον αφορά το πρόγραμμα δειγματοληψίας, αυτό θα πρέπει να λαμβάνειπόψη το γεγονός ότι οι παρτίδες του τυριού δεν είναι ομοιογενείς. Τα ελβετικά τελωνεία λαμβάνουν συνήθως σφηνοειδή τεμάχια δύο έως τριών χιλιογράμμων και επιλέγουν στην τύχη ένα κεφάλι από 10 διαφορετικές παρτίδες, δηλαδή λαμβάνουν 10 δείγματα. Αυτό φαίνεται να αποτελεί μια αντιπροσωπευτική δειγματοληψία.

Με βάση τις πληροφορίες αυτές, η Επιτροπή δεν διαθέτει αντικειμενικά στοιχεία ώστε να θέσει εν αμφιβόλω την ποιότητα των αποτελεσμάτων του ομοσπονδιακού εργαστηρίου των τελωνείων της Βέρνης.

Κατά συνέπεια, η Επιτροπή δεν συμμερίζεται τους φόβους του Αξιότιμου Μέλους του Κοινοβουλίου σε ό,τι αφορά πιθανή βούληση της Ελβετίας να περιορίσει με έμμεσο προστατευτισμό τις εισαγωγές από την Κοινότητα.

Οι εξαγωγές τυριού μεταξύ Κοινότητας και Ελβετίας, οι οποίες είναι κυρίως ιταλικές εξαγωγές, αυξήθηκαν σημαντικά την τελευταία δεκαετία. Ωστόσο, τα τελευταία χρόνια έχουν περιοριστεί. Η έναρξη ισχύος της Συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για το εμπόριο γεωργικών προϊόντων, από 1ης Ιουνίου 2002, θα διευκολύνει τις διμερείς εμπορικές συναλλαγές. Η πλήρης απελευθέρωση της αγοράς του τυριού, σταδιακά για μια πενταετή περίοδο, αποτελεί ένα από τα σημαντικά σημεία της εν λόγω συμφωνίας. Αξίζει να σημειωθεί ότι οι διατάξεις της συμφωνίας (παράρτημα 11, προσάρτημα 6) προβλέπουν ισοδυναμία, μεταξύ Κοινότητας και Ελβετίας, για το γάλα και τα γαλακτοκομικά προϊόντα βοοειδών που προορίζονται για ανθρώπινη κατανάλωση. Έτσι, τα προϊόντα αυτά κυκλοφορούν ανάμεσα στην Κοινότητα και την Ελβετία σύμφωνα με τους όρους του διακοινοτικού εμπορίου. Επίσης, οι διμερείς δομές που δημιουργήθηκαν στο πλαίσιο της συμφωνίας αναμένεται ότι θα οδηγήσουν σε βελτίωση της συνεργασίας με τις ελβετικές αρχές, ιδίως στα θέματα που συνδέονται με την ολοκλήρωση της αγοράς του τυριού.